眼睛想旅行

《眼睛想旅行》係香港歌手黎明嘅粵語流行音樂專輯，喺1999年11月23號由新力唱片推出，成隻碟嘅歌都由雷頌德身兼作曲、編曲同監製。主打歌《眼睛想旅行》由林夕填詞。曾登上香港IFPI唱片銷量榜冠軍，截止1999年12月錄得約五萬張銷量，響1999年度香港全年唱片銷量排行第十位。

曲目

幕後團隊 
鍵琴：雷頌德
結他：雷頌德
電結他：Stampy Stank、雷頌德
尼龍弦結他：Stampy Stank
貝斯：柿崎洋一郎
電子琴：柿崎洋一郎
三角鋼琴：柿崎洋一郎
次中音色士風：山本拓夫
長號：村田陽一
喇叭：Toshio Araki
音色伴奏：雷頌德
和聲：雷頌德、黎明
Rap：吳寶齡、Thomas King
Scratches：DJ Tommy
混音：洪天佑
錄音：Hiroshi Nemoto、Kenneth Tse、Lam Wing Cheung、Motonori Sasaki、Robert Porter、陳西敏、Simon Li、Taiju Tanaka、呂錦堅、魏志明
母帶處理：楊我華
美術指導、攝影：張文華
項目經理：王凱文

流行榜成績

獎項 
專輯同名主打歌曲〈眼睛想旅行〉獲香港電台十大中文金曲頒獎音樂會頒發1999年度「十大中文金曲獎」，不過因為黎明喺1999年12月12號已經宣佈退出香港樂壇頒獎禮，因此佢冇領取呢個獎，其他香港電子媒體亦都冇將專輯入面嘅歌列入獎項候選名單之中。除此之外，呢首歌亦獲得海外媒體美加華語廣播電台舉辦嘅《十大金曲金榜題名》頒發「全年十大金曲」獎。

改編作品 
黎明旗下嘅唱片公司A Music響2005年12月發行《Songs Of Painting 新歌+精選 雜錦大碟》，收錄作品包括杜汶澤以搖滾風格翻唱嘅《眼睛想旅行》同埋MV。

2022年2月4號，黎明發行全新數碼單曲《全身想旅行》。呢首歌係林日曦填詞，以舊曲新詞形式重新演繹，唱出咗香港人響武漢肺炎疫情下冇得出外旅行嘅心情。

眼睛想旅行 at MOOV

黎明音樂專輯
1999年音樂專輯
香港專輯
流行音樂專輯